«Рухани жаңғыру» бағдарламасын жүзеге асыру мақсатында аудандық білім бөлімі мен балалар шығармашылық үйі қызметкерлерінің ұйымдастыруымен әдістемелік семинар өткізілді.

Семинарға ауданымыздың 83 педагогы қатысты.

«ҚР Президенті мақаласына сәйкес қоғамдық сананы жетілдіру, «Рухани жаңғыру» бағдарламасының негізін қалау» тақырыбымен Жастар орталығының жетекшісі Рахимжанов Дастан Толыбаевич сөз алды.

Балалар шығармашылық үйінің директоры Сейдахметов Б.А. бағдарламаның жүзеге асыру міндеттері мен жұмыс барысының негізгі жолдары туралы тоқталды. БШҮ директорының орынбасары Жолумбаева Б.К. «Тәрбие және білім» бағдарлама тармағының жұмысы және оның іске асыруы туралы айтты. «Адал ұрпақ» ерікті клубының 2018 жылы жұмыс жоспары, нормативтік іс-құжаттар, оларды рәсімдеу туралы БШҮ әдіскері Кинжалинова С.А.таныстырды.

Семинардың жұмыс барысында әр мектепте аталмыш бағдарламаны іске асыру үшін жұмыс топтарын құру шешім қабылданды. Ауданымызда «Алтын қазына» атты сәндік-қолданбалы көрме ұйымдастыру жоспарланып отыр. Сонымен қатар, аудан бойынша ютуб каналын ашу туралы ұсыныстар түсіп жатыр.

 Дәл осы күні, Шағалалы орта мектебінде жемқорлыққа қарсы «Адал ұрпақ» ерікті клубтарының арасында театралдық қоыйылымдар сайысы өтті. Бұл сайыстың жеңімпаз командасы – Шағалалы орта мектебінің клубы, семинар қатысушылар алдында өнерін көрсетті.

 Семинардың соңында ауданымызда сырттай өткізілген фотоконкурс пен шығармалар сайысының қатысушыларына сайысқа қатысқаны үшін мадақтамалар мен 1,2,3 дәрежелі дипломдар табыс етілді. Балалар шығармашылық үйінің директоры Бақытбек Айдарбекович барлық семинар қатысушыларына жақсы, нәтижелі жұмысы үшін алғысын білдірді.

 Кинжалинова С.А.